ประกาศกรมการขนส่งทางบกประกาศกรมการขนส่งทางบกเรื่องการจัดวางที่นั่งรถตู้โดยสารสาธารณะตามมาตรการเพิ่มความปลอดภัยในรถโดยสารสาธารณะ(ฉบับที่ ๒)พ.ศ. ๒๕๖๐ ตามที่ได้มีประกาศกรมการขนส่งทางบกเรื่อง การจัดวางที่นั่งรถตู้โดยสารสาธารณะตามมาตรการเพิ่มความปลอดภัยในรถโดยสารสาธารณะพ.ศ. ๒๕๖๐ ลงวันที่ ๓๑ มีนาคม ๒๕๖๐ ไว้แล้ว นั้นโดยที่เป็นการสมควรแก้ไขปรับปรุงประกาศดังกล่าวให้เหมาะสมยิ่งขึ้นอาศัยอำนาจตามความในข้อ ๔ (๒) และ (๓) ของคำสั่งหัวหน้าคณะรักษาความสงบแห่งชาติที่ ๑๕/๒๕๖๐ เรื่องมาตรการเพิ่มความปลอดภัยในรถโดยสารสาธารณะลงวันที่ ๒๑ มีนาคม ๒๕๖๐ และข้อ ๑ (๒) (ฎ) ของกฎกระทรวง ฉบับที่ ๙ (พ.ศ. ๒๕๒๔) ออกตามความในพระราชบัญญัติการขนส่งทางบกพ.ศ. ๒๕๒๒ ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกออกประกาศไว้ ดังต่อไปนี้ข้อ๑ ให้ยกเลิกความในข้อ ๔ของประกาศกรมการขนส่งทางบก เรื่อง การจัดวางที่นั่งรถตู้โดยสารสาธารณะตามมาตรการเพิ่มความปลอดภัยในรถโดยสารสาธารณะพ.ศ. ๒๕๖๐ และให้ใช้ความต่อไปนี้แทนข้อ ๔ รถที่มีการจัดวางที่นั่งไม่เกิน๕ แถว (ตอน) ที่จดทะเบียนไว้แล้วก่อนวันที่ประกาศนี้มีผลใช้บังคับที่มีที่นั่งผู้โดยสารเกิน ๑๓ ที่นั่ง ให้จัดวางที่นั่งผู้โดยสารได้ไม่เกิน ๑๓ที่นั่ง โดยต้องจัดวางที่นั่งให้เป็นไปตามเงื่อนไขดังนี้(๑)กรณีที่นั่งแถวหลังสุดเป็นที่นั่งคู่ให้ถอดที่นั่งคู่ด้านซ้ายออก โดยจะนำที่นั่งเดี่ยวมาติดด้านซ้ายสุดอีก ๑ ที่นั่ง หรือไม่ก็ได้แต่ต้องมีช่องทางเดิน ขนาดความกว้างไม่น้อยกว่า ๒๐ เซนติเมตร เพื่อให้ผู้โดยสารใช้เป็นทางออกฉุกเฉินด้านท้ายและเปิดออกจากตัวรถได้ในกรณีที่มีเหตุจำเป็นหรือเกิดอุบัติเหตุ(๒)กรณีที่นั่งแถวหลังสุดเป็นที่นั่งไม่เกิน ๓ ที่นั่ง หรือที่นั่งเกินกว่า ๓ ที่นั่งให้ปรับปรุงการจัดวางที่นั่งแถวหลังสุดให้มีช่องทางเดิน ขนาดความกว้างไม่น้อยกว่า๒๐ เซนติเมตร เพื่อให้ผู้โดยสารใช้เป็นทางออกฉุกเฉินด้านท้ายและเปิดออกจากตัวรถได้ในกรณีที่มีเหตุจำเป็นหรือเกิดอุบัติเหตุรถตามวรรคหนึ่งที่ไม่มีที่เปิดประตูด้านท้ายจากภายในตัวรถและประตูด้านท้ายมีส่วนประกอบของตัวถังที่เป็นกระจกให้ติดตั้งค้อนทุบกระจกเพิ่มเติมในบริเวณใกล้บานกระจกด้านท้ายในตำแหน่งที่สามารถมองเห็นได้อย่างชัดเจนและนำมาใช้งานได้โดยสะดวกเพื่อให้ผู้โดยสารใช้ทุบกระจกและออกจากตัวรถได้ในกรณีที่มีเหตุจำเป็นหรือเกิดอุบัติเหตุด้วยในกรณีที่รถมีการจัดวางที่นั่งผู้โดยสารไม่เกิน ๑๓ที่นั่งอยู่ก่อนวันที่ประกาศนี้ใช้บังคับ โดยที่นั่งแถวหลังสุดเป็นที่นั่ง๓ ที่นั่ง แต่ไม่มีช่องทางเดินเพื่อให้ผู้โดยสารใช้เป็นทางออกฉุกเฉินด้านท้ายและเปิดออกจากตัวรถได้ในกรณีที่มีเหตุจำเป็นหรือเกิดอุบัติเหตุจะปรับปรุงการจัดวางที่นั่งแถวหลังสุดให้มีช่องทางเดินเช่นเดียวกับรถตามวรรคหนึ่งหรือในกรณีประตูด้านท้ายของรถดังกล่าวมีส่วนประกอบของตัวถังที่เป็นกระจกจะปรับปรุงที่นั่งตัวกลางหรือตัวหนึ่งตัวใดแถวหลังสุดให้พนักพิงเบาะหลังเป็นแบบพับไปข้างหน้าหรือปรับเอนไปข้างหลังให้สามารถใช้เป็นทางออกได้และให้ติดตั้งค้อนทุบกระจกเพิ่มเติมใกล้บานกระจกด้านท้ายในตำแหน่งที่สามารถมองเห็นได้อย่างชัดเจนและนำมาใช้งานได้โดยสะดวกเพื่อให้ผู้โดยสารใช้ทุบกระจกและออกจากตัวรถได้ในกรณีที่มีเหตุจำเป็นหรือเกิดอุบัติเหตุก็ได้ข้อ๒ ให้เพิ่มความต่อไปนี้เป็นข้อ ๔/๑ของประกาศกรมการขนส่งทางบก เรื่อง การจัดวางที่นั่งรถตู้โดยสารสาธารณะตามมาตรการเพิ่มความปลอดภัยในรถโดยสารสาธารณะพ.ศ. ๒๕๖๐ ข้อ ๔/๑ รถที่มีการจัดวางที่นั่งมากกว่า๕ แถว (ตอน) ต้องจัดวางที่นั่งให้เป็นไปตามเงื่อนไขดังนี้(๑) กรณีที่นั่งแถวหลังสุดเป็นที่นั่งคู่ให้ถอดที่นั่งคู่ด้านซ้ายออก โดยจะนำที่นั่งเดี่ยวมาติดด้านซ้ายสุดอีก๑ ที่นั่ง หรือไม่ก็ได้ แต่ต้องมีช่องทางเดิน ขนาดความกว้างไม่น้อยกว่า ๒๐เซนติเมตรเพื่อให้ผู้โดยสารใช้เป็นทางออกฉุกเฉินด้านท้ายและเปิดออกจากตัวรถได้ในกรณีที่มีเหตุจำเป็นหรือเกิดอุบัติเหตุ(๒)กรณีที่นั่งแถวหลังสุดเป็นที่นั่งไม่เกิน ๓ ที่นั่ง หรือที่นั่งเกินกว่า ๓ ที่นั่งให้ปรับปรุงการจัดวางที่นั่งแถวหลังสุดให้มีช่องทางเดิน ขนาดความกว้างไม่น้อยกว่า๒๐ เซนติเมตร เพื่อให้ผู้โดยสารใช้เป็นทางออกฉุกเฉินด้านท้ายและเปิดออกจากตัวรถได้ในกรณีที่มีเหตุจำเป็นหรือเกิดอุบัติเหตุรถตามวรรคหนึ่งที่ไม่มีที่เปิดประตูด้านท้ายจากภายในตัวรถและประตูด้านท้ายมีส่วนประกอบของตัวถังที่เป็นกระจกให้ติดตั้งค้อนทุบกระจกเพิ่มเติมในบริเวณใกล้บานกระจกด้านท้ายในตำแหน่งที่สามารถมองเห็นได้อย่างชัดเจนและนำมาใช้งานได้โดยสะดวกเพื่อให้ผู้โดยสารใช้ทุบกระจกและออกจากตัวรถได้ในกรณีที่มีเหตุจำเป็นหรือเกิดอุบัติเหตุด้วยข้อ๓[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๐เมษายน พ.ศ. ๒๕๖๐สนิท พรหมวงษ์อธิบดีกรมการขนส่งทางบกภวรรณตรี/จัดทำ๑๙ เมษายน ๒๕๖๐พิมพ์มาดา/ตรวจ๑ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๒ ง/หน้า ๙/๑๑ เมษายน ๒๕๖๐